**Úkol 20**

1. Podľa Matteho Bona je charakteristika, ktorá odlišuje subjunktív od všetkých ostatných časov tá, že subjunktív nám nevyjadruje nové informácie. Zároveň hovoriaci podľa Bona použije subjunktív vtedy, ak chce poukázať len na vzťah medzi podmetom a prísudkom bez toho,   
   aby nám poskytol informácie o podmete slovesa. Použitím indikatívu a kondicionálu zasa prinášame nové informácie o podmete každého slovesa.

V *Mluvnici současné španělštiny* je subjunktív definovaný ako slovesný spôsob, ktorého funkcia spočíva v súvetnej kongruenčnej alebo nekongruenčnej morfologickej realizácii modálneho významu non-reálneho, či už sa jedná o modálny význam potenciálny, hodnotiaci alebo voľný.

Tieto dva prístupy nemusia byť nutne nezlučiteľné, nakoľko oba prístupy sa z určitej časti snažia subjunktív chápať v súvislosti so vzťahom hovoriaceho k danej informácii, aj keď u Matteho Bona to nie je vždy na prvý pohľad zrejmé.

1. Je pre mňa ťažko uchopiteľné tvrdenie, že subjunktív nevyjadruje žiadne nové informácie.   
   Ak totiž subjunktívom vyjadrujeme non-reálne deje, je ťažké hovoriť o koncepte nových,   
   alebo už známych informácií, nakoľko sa jedná o nejaké želanie či vyjadrenie vôle.

3. *Me alegro de que estés aquí.*

* Na základe teórie o modálnych významoch, táto veta vyjadruje modálny význam hodnotiaci, ktorý charakterizuje obsah výpovede ako predmet hodnotenia s určitým podielom emocionálnosti a zodpovedá mu subjunktív.
* Podľa teórie Matteho Bona sa v prípade takzvaných výrazových slovies používa vo vedľajšej vete subjunktív, pretože hovoriaci vyjadruje svoj uhol pohľadu na predpokladaný vzťah medzi podmetom a predmetom. Zároveň podľa jeho teórie nie je možné vyjadriť radosť ohľadom niečoho, čo nebolo koncipované, alebo spomenuté už predtým. Tým pádom použitím subjunktívu potvrdzujeme predpokladaný vzťah medzi podmetom a prísudkom, avšak bez toho, aby obsahoval nejakú informáciu o podmete slovesa.

*No creo que sea cierto.*

* Na základe teórie o modálnych významoch, táto veta vyjadruje modálny význam reálny, ktorý je však znegovaný, čo teda spôsobuje, že sa jedná skôr o modálny význam potenciálny, ktorý charakterizuje obsah výpovede ako imaginárny a preto je vo výpovedi použitý subjunktív.

* Podľa teórie Matteho Bona, sú hodnotiace slovesá v znegovanej forme podmienené informáciou, ktorú vyjadrujú a preto sú nasledované subjunktívom. Zámerom hovoriaceho, ktorý použije túto konštrukciu, nie je informovať, ale vyjadriť svoj pohľad   
  na vzťah alebo informáciu predom načrtnutú iným účastníkom rozhovoru.

*Quiero que lo hagas ahora mismo.*

* Na základe teórie o modálnych významoch, veta vyjadruje modálny význam voľný,   
  čo znamená, že vyjadruje vôľu, v tomto prípade poňatú ako subjektívne prianie a práve preto je vo výpovedi použitý subjunktív.
* Podľa teórie Matteho Bona sa po slovesách vyjadrujúcich vôľu alebo želanie používa subjunktív, pretože sú tieto výrazy podmienené informáciou, ku ktorej odkazujú. Zároveň vyjadrujú len akýsi predmet želania, čo hovoriaci evokuje bez vyjadrenia ďalšej informácie.